jkorsvik/nowiki_second_scrape_merged huggingface dataset:
Dave Evans

Dave Evans (født 20. juli 1953 i Carmarthen i Storbritannia) er en australsk sanger. Han er mest kjent for å være den første vokalisten i det australske rockebandet AC/DC, fra 1973 til 1974. Han var en del av den opprinnelige besetningen, sammen med brødrene Malcolm og Angus Young, bassisten Larry van Kriedt og Colin Burgess på trommer. Dave spilte bare inn én singel («Can I Sit Next To You, Girl»/«Rocking In The Parlour»), som ble utgitt i Australia og New Zealand. 


== Etter AC/DC ==
Etter AC/DC gikk han over til Rabbit og overtok for den opprinnelige vokalisten Greg Douglas. Rabbit ga ut 6 singler og 2 album mellom 1975 og 1977. Våren 2012 opptrådte han som gjestevokalist i det norske bandet Barbed Wire på en AC/DC tribute miniturné. Turnéen ble innledet med en opptreden på Trondheim Rock.


== Referanser ==


== Eksterne lenker ==
Offisielt nettsted 
(en) Dave Evans på Discogs 
(en) Dave Evans på MusicBrainz 
(en) Dave Evans på Songkick 
(en) Dave Evans på Genius — sangtekster 
(en) Dave Evans på AllMusic
Propodeum

Propodeum er et kroppsavsnitt hos insekter av ordenen vepser (Hymenoptera), som omfatter blant andre plantevepser, snyltevepser, stikkvepser, maur og bier. Propodeum er egentlig det første leddet av bakkroppen (abdomen), men er sammenvokst med forkroppen (thorax) og ser ut som et fjerde thorax-ledd bak scutellum. Propodeum er vanligvis kraftig sklerotisert (hardt), gjerne hårløst og blankt, ofte med kraftig skulptur med rynker, opphøyde lister eller kraftig punktering. Sett ovenfra er det gjerne omtrent rektangulært. På hver side er det et åndehull (spirakel), dette er ofte ovalt. Hos stilkvepser (Apocrita) er det neste bakkroppsleddet smalt og danner en "stilk" (petiolus).
Cheng Fei

Cheng Fei (kinesisk: 程菲; pinyin: Chéng Fēi; født 29. mai 1988 i Huangshi i Hubei i Folkerepublikken Kina) er en kinesisk turner.
Hun er tre ganger verdensmester i hopp (2005–2007) og verdensmester i frittstående i 2006. Hun var også medlem av gullmedaljelaget Kina i Sommer-OL 2008 i Beijing.


== Eksterne lenker ==
(en) Cheng Fei – Olympedia 
(en) Cheng Fei – Sports-Reference (OL-resultater – arkivert) 
(en) Cheng Fei – FIG 
(en) Cheng Fei – FIG
Jean Eyeghe Ndong

Jean Eyeghe Ndong (født 1946 i Libreville) er en politiker fra Gabon. Han var statsminister i Gabon fra 2006 til 2009.
Ndong tilhører folkegruppen fang. Han inngikk han i Jean-François Ntoutoume Emanes regjering fra 1999 til 2006 og representerte der Parti démocratique gabonais. Ndong overtok deretter som statsminister 20. januar 2006, dagen etter at Omar Bongo begynte sin andre presidentperiode. 15. juli 2009 gikk han av som statsminister og annonserte samtidig sitt kandidatur til presidentvalget i opposisjon til Ali Bongo Ondimba, den avdøde presidentens sønn. Han trakk kandidaturet før valget.
I 2011 ble han med å stifte et nytt opposisjonsparti, Front uni de l'opposition pour l'alternance (FUOPA). Fra februar 2014 hadde han en rådmannlignende stilling i Libreville kommune. Han var innvalgt senator i 2015.


== Referanser ==
He Kexin

He Kexin (født 1. januar 1992 i Beijing) er en kinesisk turner.
Hun vant gullmedalje i kvinneskranke ved Sommer-OL 2008 i Beijing.
Hun har en av verdens høyeste poengscore i verden på over 17.00 i kvinneskranke.


== Eksterne lenker ==
(en) He Kexin – Olympics.com 
(en) He Kexin – Olympic.org 
(en) He Kexin – Olympedia 
(en) He Kexin – Sports-Reference (OL-resultater – arkivert) 
(en) He Kexin – FIG 
(en) He Kexin – FIG
Petiolus

Petiolus ("vepsetaljen") er et kroppsavsnitt som man finner hos gruppen stilkvepser (Apocrita) i insekt-ordenen vepser (Hymenoptera). Hos disse er det første bakkropps-(abdomen-)leddet vokst sammen med thorax. Dette kalles propodeum. Det andre leddet er smalt og ofte ganske langt, og danner en markert innsnevring av kroppen, det er dette leddet som kalles petiolus. Hos maur og noen få andre grupper er bakkroppsledd to og tre smale, de har dermed en to-leddet petiolus. De bakenforliggende bakkroppsleddene kalles kollektivt gaster (="mage"). Petiolus har ofte en lengdelist langs sidene, under denne sitter et åndehull (spirakel) på hver side. På oversiden kan den ha en liten pukkel eller pigger (særlig hos maur). Petiolus kan være ganske kort og utydelig, som hos de fleste bier, eller så langs som halve kroppslengden hos noen gravevepser.
Anton Sykkeldelisk

Anton Sykkeldelisk, eller Sykkeldelisk er en forhandler av sportsprodukter i Oslo. Butikken ble etablet i 1990, og gikk inn i Anton Sport-kjeden i 2002.


== Historie ==
Sykkeldelisk ANS ble etablert av Karl Aksel Aubert og Øivind Ludvig Skjærstad som en uavhengig forhandler av terreng- og BMX-sykler i 1990, med fokus på de mer kostbare segmentene i markedet.
Opprinnelig befant butikken seg i små lokaler på Rådhusplassen i Oslo. I løpet av få år vokste forhandleren til å bli et av Norges fremste på dyrere terrengsykler. Etter få år flyttet Sykkeldelisk til motsatt side av halvmånen på Rådhusplassen, med adresse Tordenskiolds gate, før den i 1999 flyttet videre til Bogstadveien.
I 2002 fikk Sykkeldelisk økonomiske vanskeligheter, og ble en del av Anton Sport-kjeden. Forhandlerens navn ble endret til Anton Sykkeldelisk. Konseptet Sykkeldelisk ble forsøkt overført til andre butikker i Anton-kjeden, og Anton Sykkeldelisk utvidet varesortementet med sportstøy og vintersportsutstyr.


== Produkter ==
Fra de tidlige årene fokuserte Sykkeldelisk på kostbare sykler og utstyr, blant annet fra amerikanske produsenter som Cannondale, Yeti, og Haro.
Eksempelvis var Sykkedelisk tidlig ute med å introdusere til norske kunder innovative sykkelmodeller som Yeti ARC med Answer Manitou dempergaffel, som før Yeti flyttet produksjon til Asia ble håndlaget i Colorado i USA og hadde utsalgspris på 35 000 kr i Norge.
Tidligere har butikken også forhandlet sykler fra små produsenter og spesialister på skreddersøm som Fat Chance og Independent Fabrications.
Ved overgangen til Anton Sport-kjeden, ble en del av butikkens originale særpreg beholdt, samtidig som butikken ble utvidet og gitt plass til mer rimelige produkter. Butikken fortsatte å satse tungt på Cannondale.


=== Egendesignede merker ===
I 1995 startet Sykkeldelisk egen utvikling av sykkelmerket Gekko. Syklene ble produsert i Asia etter forhandlerens egne spesifikasjoner. Tilsvarende norskdesignede, asiatisk produserte merker er Everest fra, Oslo Sportslager og Hard Rocx.


== Omsetning ==
2011: 43 426 000 kr
2010: 42 685 000 kr
2009: 41 882 000 kr
2008: 39 784 000 kr
2007: 47 449 000 kr
2006: 29 566 000 kr
2005: 19 911 000 kr
2004: 20 248 000 kr


== Referanser ==


== Eksterne lenker ==
Anton Sports nettside
Gaster

Gaster (fra det greske ordet for mage) er en betegnelse på et kroppsavsnitt hos insekter i gruppen stilkvepser (Apocrita) i ordenen vepser (Hymenoptera). Gaster tilsvarer bakkroppen (abdomen) hos andre insekter bortsett fra de to eller tre fremste leddene. Hos årevingene er det første bakkroppsleddet vokst sammen med thorax, dette kalles propodeum. Det andre leddet er smalt og danner en "stilk", dette kalles petiolus. Det tredje og de bakenforliggende leddene gdanner gaster. Hos maur inngår to ledd i petiolus, og gaster blir dermed det fjerde og bakenforliggende bakkroppsledd. Gaster har gjerne seks eller sju synlige ledd., og er bygd opp av ryggplater (tergitter) og bukplater (sternitter), gjerne med mebranøse områder mellom. Formen er ofte oval, pære- eller kjegleformet. Hos hunnene stikker det ofte et langt eggleggingsrør (ovipositor) eller en giftbrodd ut bak (de to er det samme organet).
Livingstonemedaljen

Livingstonemedaljen er en pris som utdeles av Geografiske selskapet i Edinburgh til en person eller institusjon som gjort en stor innsats for allmennheten og der geografi har hatt en viktig rolle. Prisen ble innstiftet til minne om David Livingstone i begynnelsen av 1900-tallet. Prisen har blitt delt ut hvert år siden 1901, med unntak av 2003 og 2005.


== Mottakere (utvalg) ==


== Eksterne lenker ==
Liste over pristvinnere fra Royal Scottish Geographical Society
Andre priser og medaljer fra Royal Scottish Geographical Society
Kjell Fossen

Kjell Fossen (født 23. april 1939) er førsteamanuensis i historie ved Universitetet i Bergen og mangeårig leder av Landslaget for lokalhistorie i skolen. Han er bosatt på Eidsvågneset og har arbeidet 25 år ved Universitetet i Bergen, før det var han i 20 år ved Åsane gymnas.
Fossens faglige spesialitet er lokalhistorie og kunst- og kulturhistorie. Han er også opptatt av historiedidaktikk med vekt på lokalbasert læring og ekskursjonsmetodikk og har skrevet artikler om dette. Kjell Fossen er også mye brukt som foredragsholder over kulturhistoriske og sosialhistoriske emner og har vært konsulent for mange kulturhistoriske prosjekter. 


== Bibliografi ==
Laksevåg – strandstedet, jordbruks- og fiskerlandet ved søndre led (tre bind, fire deler) 1984 – 1991Han er også medforfatter på

Raskest, høyest, lengst i 100 år – norsk friidrett 1896-1996 1995 ISBN 82-00-22591-7 (ib.)


== Kilder ==
Kjell Fossen 70 år. Omtale i Aftenposten kultur 23. april 2009 side 13


== Eksterne lenker ==
(no) Publikasjoner av Kjell Fossen i forskningsdokumentasjonssystemet CRIStin
(no) Publikasjoner av Kjell Fossen i BIBSYS
Tapinotaspini

Tapinotaspini er en gruppe av vepser som hører til familien Apidae. Disse biene lever bare i Sør-Amerika.


== Levevis ==
Tapinotaspini er solitære bier, som bygger reirene sine enkeltvis. I tillegg til pollen og nektar samler disse biene også inn oljer fra blomster, til hjelp ved dette har de spesielle strukturer på beina.


== Utbredelse ==
Gruppen finnes bare i Sør-Amerika.


== Systematisk inndeling ==

ordenen vepser, (Hymenoptera)
gruppen stilkvepser, Apocrita
gruppen broddvepser, Aculeata
overfamilien Apoidea
familien Apidae
gruppen Apinae
gruppen Tapinotaspini
slekten Arhysoceble Moure, 1948 – 5 arter
slekten  Caenonomada Ashmead, 1899 – 5 arter
slekten  Chalepogenus Holmberg, 1903 – 7 arter
slekten  Monoeca Lepeletier & Serville, 1828 – 6 arter
slekten  Paratetrapedia Moure, 1957 – 29 arter
slekten  Tapinotaspis Holmberg, 1903 – 3 arter
slekten  Tapinotaspoides Moure, 1944 – 4 arter
slekten  Trigonopedia Moure, 1941 – 4 arter


== Eksterne lenker ==
Artikkelen har ingen egenskaper for arter i Wikidata
Norsk Entomologisk forening – for deg som er interessert i insekter.
Wolfgang Stroothenke

Wolfgang Hendrik Stroothenke (født 15. november 1913 i Berlin i Tyskland, død 29. april eller 9. mai 1945 i Ihlenfeld ved Neubrandenburg) var en tysk protestantisk teolog, raseteoretiker og offiser som ble drept i strid under andre verdenskrig.


== Liv og virke ==


=== Bakgrunn ===
Stroothenke gikk ved Lessing-Gymnasium i Berlin-Wedding. Han studerte protestantisk teologi ved Friedrich-Wilhelms-Universität i med særlig tyngdepunkt innen praktisk teologi og kirkelig diakoni. Han var medlem av det tysk-nasjonale studenterforbund og holdt foredrag i studentgrupper. Han forfattet åndelige dikt.


=== Teolog, rasehygieniker ===
På grunnlag av en teologisk og samtidig filosofisk dissertasjon ble han den 18. oktober 1939 promovert til doktor i teologi. I 1939 begynte han som medarbeider for Institut zur Erforschung und Beseitigung des jüdischen Einflusses auf das deutsche kirchliche Leben («Instituttet for utforskning av og unnaryddingen av den jødiske innflytelse på det tyske kirkelige livStroothenkes dissertasjon Erbpflege und Christentum ble utgitt med forord skrevet av rasehygienikeren Fritz Lenz. Bokutgaven, utgitt i Leipzig i 1940,  ble i 1941 oppført på Vatikanets Index over forbudte bøker. Ifølge en rapport fra den tyske ambassade ved Den hellige Stol var begrunnelsen Vatikanets strikte avvisning av eutanasi og sterilisering. I boken hadde Stroothenke blant annet henvist til Martin Luther for å styrke de nazistiske holdninger til avliving av «livsuverdig liv» (eutanasiprogrammet Aktion T4). Han gjengav Luthers møte med et tolvårig åndssvakt barn, og at Luther var av den mening at det beste ville være å drukne det. «Slike vesen er bare et stykke kjøtt og har ingen riktig sjel».


=== Annen verdenskrig ===
Wolfgang Stroothenke var sommeren 1940, da hans bok ble offentliggjort, underoffiser i reserven i Frankrike.Han ble løytnant, senere Oberleutnant adjutant) i luftvernartilleriet. I 1942 giftet han seg med Elisabeth Preuß (senere dr. med.) i Erlangen og de fikk to døtre. Den 29. april eller 9. mai 1945 omkom han i kampene i Ihlenfeld ved Neubrandenburg.


=== Svartelistet ===
I tillegg til den katolske svartelistingen fra 1941, ble han også svartelistet i Øst-Tyskland. I DDR ble Erbpflege und Christentum i 1952 satt på folkedannelsesministeriets Liste der auszusondernden Literatur, en sensurliste.


== Verker ==
Erbpflege und Christentum. Fragen der Sterilisation, Aufnordung, Euthanasie, Ehe. Mit einem Geleitwort von Fritz Lenz. Klotz, Leipzig 1940.


== Referanser ==
Tetrapediini

Tetrapediini er en gruppe av vepser som hører til familien Apidae. Disse biene lever bare i Sør-Amerika.


== Utseende ==
Hunnene i slekten Tetrapedia har kammer av stive børster på framføttenes første ledd, og en stor pollenkurv på bakbeina som ikke bare brukes til å samle inn pollen, men også oljer fra blomster.


== Levevis ==
Gruppen omfatter to slekter, som har et interessant forhold seg imellom. Slekten Tetrapedia er solitære bier som bygger reir av oljer og mudder i hull i treverk, for eksempel gamle billeganger. Coelioxoides er gjøkbier som snylter på Tetrapedia-artene. Tetrapedia-bien forsyner reiret med pollen og oljer, legger et stort egg der og forsegler cellen. Coelioxoides legger et lite egg i nylig forseglede celler. Gjøkbiens larve klekkes ganske raskt og spiser den første tiden på vertsbiens ennå uklekte egg, den vokser dermed svært fort. Når egget er spist opp, går den over til å leve av matlageret som var lagt opp for vertslarven.
Tetrapedia er en av flere grupper av søramerikanske bier som samler inn oljer fra blomster. En del tropiske planter bruker fettrike oljer, ikke nektar, som lokkemiddel for de bestøvende insektene. For biene er oljene ikke bare svært energirik føde for avkommet, de bruker den også til gjøre reiret vanntett.


== Utbredelse ==
Gruppen finnes bare i Sør-Amerika.


== Systematisk inndeling ==

ordenen vepser, (Hymenoptera)
gruppen stilkvepser, Apocrita
gruppen broddvepser, Aculeata
overfamilien Apoidea
familien Apidae
gruppen Apinae
gruppen Tetrapediini
slekten Coelioxoides Cresson, 1878 – 3 arter
slekten Tetrapedia Klug, 1810 – 26 arter


== Kilder ==
Alves-dos-Santos, I., Melo, G.A.R. og Rozen, J.G. (2002) Biology and Immature Stages of the Bee Tribe Tetrapediini (Hymenoptera: Apidae). American Museum Novitates 3377: 1-45. [1]
Alves-dos-Santos, I., Naxara, S.R.C. og Patrício, E.F.L.R.A. (2006) Notes on the Morphology of Tetrapedia diversipes Klug, 1810 (Tetrapediini, Apidae), an oil-collecting Bee. Brazilian journal of morphological Science 23: 425-430. [2]


== Eksterne lenker ==
(en) Tetrapediini hos ITIS 
(en) Tetrapediini hos NCBI 
(en) Kategori:Tetrapediini – bilder, video eller lyd på Wikimedia Commons 
Tetrapediini – detaljert informasjon på Wikispecies 
Norsk Entomologisk forening – for deg som er interessert i insekter.
This Is Our Night

«This Is Our Night» (norsk oversettelse: dette er vår kveld) er en popsang av den greske sangeren Sakis Rouvas, utgitt på albumet Irthes. Sangen ble valgt som Hellas’ bidrag i Eurovision Song Contest 2009. Sangen ble utgitt for digital nedlastning sammen med de andre sangene fra den nasjonale finalen 25. februar 2019. Den ble like etter utgitt som CD-singel med tre spor og deretter inkludert på en nyutgivelse av Rouvas album fra Irthes, som da ble gitt ny tittel, This Is Our Night.
Sangen ble produsert av Dimitris Kontopoulos som den ene av tre kandidatsanger som Rouvas' sang for den greske finalen. Sangteksten ble skrevet av gresk-australske låtskrivere: Craig Porteils og Cameron Giles-Webb. Sangen er blitt beskrevet som en «kraftfull dansesang».Sangen ble framført i Moskva i semifinale 2 torsdag 14. mai 2009. Den var blant de ti sangene som kvalifiserte seg til finalen lørdag 16. mai. I finalen endte «This Is Our Night» på syvendeplass med totalt 120 poeng. Den fikk 12 poeng fra Albania, Bulgaria og Kypros.


== Sporliste ==
Digital nedlastning«Right on Time» – 3:05
«This Is Our Night» – 2:59
«Out of Control» – 3:01CD-singel«This Is Our Night» – 2:59
«Right on Time» – 3:05
«Out of Control» – 3:01


== Listeplasseringer ==


== Referanser ==


== Eksterne lenker ==
Offisielt nettsted
Anthidiini

Anthidiini er en gruppe solitære bier som tilhører gruppen buksamlerbier (Megachilinae). De er viktige for bestøvningen av planter.  Ingen arter er registrert fra Norge i databasen Fauna Europaea ([1]), men flere er funnet i våre naboland så vi har sannsynligvis noen arter her også. I alle fall arten stor ullbie (Anthidium manicatum) skal være vanlig i Norge, mens Anthidium punctatum er sjelden og rødlistet.


== Utseende ==
Middelsstore, ofte brede og kraftige bier. Hodet er gjerne stort og bredt, ofte med ganske store mandibler (overkjever). De fleste er forholdsvis sparsomt hårete til bier å være.
Kroppen er bred, bakkroppen oval, de fleste har gule eller hvite flekker på sidene av bakkroppen, ofte også på thorax. Forvingen har to lukkede celler i den ytre delen (submarginalceller). Beina er ganske kraftige, ofte med tette, utstående hår.


== Levevis ==
Gruppen omfatter både solitære bier og gjøkbier som snylter på dem. De som bygger sine egne reir, bygger den gjerne frittstående, men enkelte graver også hull i bakken.


== Systematisk inndeling ==

Ordenen vepser, (Hymenoptera)
Gruppen stilkvepser, Apocrita
Gruppen broddvepser, Aculeata
Overfamilien Apoidea
Familien bier, Apidae (i vid forstand)
buksamlerbier, Megachilinae
Anthidiini – i Europa:
Slekten Afranthidium Michener, 1948 – 4 arter i Europa
Slekten Anthidiellum Cockerell, 1904 – to arter i Europa
Slekten Anthidium Fabricius, 1804 – 30 arter i Europa
stor ullbie (Anthidium manicatum)
Anthidium punctatum Latreille, 1809
Slekten Eoanthidium Popov, 1950 – én art i Europa
Slekten Icteranthidium Michener, 1948 – 5 arter i Europa
Slekten Rhodanthidium Isensee, 1927 – 9 arter i Europa
Slekten Stelis Panzer, 1806 – 23 arter i Europa
Stelis ornatula – forekommer i Norge
Slekten Trachusa Panzer, 1804 – 5 arter i Europa


== Kilder ==
Fauna Europaea, utbredelsesdatabase over europeiske dyr: [2]
Michener, C.D. (2000) The bees of the world. Megachilidae. [3]


== Eksterne lenker ==
(no) Anthidiini hos Artsdatabanken 
(en) Anthidiini hos Fossilworks 
(en) Anthidiini hos ITIS 
(en) Anthidiini hos NCBI 
(en) Kategori:Anthidiini – bilder, video eller lyd på Wikimedia Commons 
Anthidiini – detaljert informasjon på Wikispecies 
Bilder av nordamerikanske arter: [4]
New St. Mirren Park

New St. Mirren Park er hjemmebanen til det skotske fotballaget St. Mirren FC. Stadionet ligger i byen Paisley i Renfrewshire, Skottland. Også den tidligere banen het St. Mirren Park, men ble kalt for Love Street etter adressen. Det gamle St Mirren Park er nå revet. Tomta er solgt til butikkjeden Tesco, men det er ennå ikke bygget noe der. Ellers var kapasiteten 10 800 på det gamle St Mirren Park, nesten tre tusen flere enn på New St Mirren Park.
Banen har 8 023 sitteplasser og ble åpnet 31. januar 2009 av klubblederen Stewart Gilmore og den skotske førsteminister Alex Salmond, i forkant av åpningskampen mellom St. Mirren og Kilmarnock. Kampen endte 1-1. Det første målet som ble scoret på denne banen var av Kilmarnocks spiller Kevin Kyle, mens den tidligere Inverness spilleren Dennis Wyness scoret St. Mirrens første mål på New St. Mirren Park i den samme kampen.
Åpningskampen har også publikumsrekorden pr (13. mai 2009) med 7 542 tilskuere.


== Tribuner ==
Anlegget har fire tribuner:

Main Stand (Greenhill Road) – kapasitet 2 220
West Stand (Craigielee Drive) – kapasitet 2 516
North Stand (Ferguslie Park Avenue) – kapasitet 1 633 (vanligvis for bortesupportere)
South Stand (Drums Road) – kapasitet 1 654.
Gail Collins Pappalardi

Gail Collins Pappalardi (født 2. februar 1941, død 6. desember 2013) var en låtskriver og artist. Hun var konen til Felix Pappalardi. Hun hjalp til med å skrive mange av tekstene til bandet Mountain og samskrev Creams World of Pain med Pappalardi og Strange Brew sammen med Pappalardi og Eric Clapton. Under navnet Gail Collins dukker noen av tegningene hennes opp på albumcoveret til Mountain Climbing og Nantucket Sleighride.
Den 17. april 1983 ble Felix Pappalardi skutt i nakken, i deres fem-etasjers East Side Manhattan-leilighet. Han ble erklært død på åstedet og Gail ble anklaget for mord. I en alder av 43 år ble Gail Collins Pappalardi frikjent for mord, men funnet skyldig i drap. Pappalardi ble frisatt på parole, den 30. april 1985.


== Referanser ==


== Eksterne lenker ==
(en) Gail Collins Pappalardi på Internet Movie Database 
(en) Gail Collins Pappalardi på Discogs 
(en) Gail Collins Pappalardi på MusicBrainz
New Douglas Park

New Douglas Park er et fotballstadion i Hamilton, South Lanarkshire, Skottland og er hjemmebanen til det skotske fotballaget Hamilton Academical FC. 
Banen hadde kunstgress i årene 2004-2008, men da laget rykket opp i Scottish Premier League i mai 2008, ble det besluttet å legge naturgress igjen, i tråd med kravene i den høyeste divisjonen. I tillegg ble det bygget en ny, midlertidig tribune, slik at man tilfredsstilte kravet om minimum 6 000 sitteplasser. Tidligere hadde banen 5 396 plasser. Med en kapasitet på bare 6 096 er New Douglas Park det minste stadionet i Scottish Premier League.


== Tilskuerrekord ==
Tilskuerrekorden er på 6 007 og ble satt 17. januar 2015 da hjemmelaget spilte mot Celtic i en Scottish Premiership-kamp som Celtic vant 0-2.


== Referanser ==
Herman Lundborg

Herman Lundborg (født 7. mai 1868 i Väse i Värmland i Sverige, død 9. mai 1943 i Östhammar) var en svensk lege aktiv innen rasebiologien og eugenikken. Han hadde en del av ansvaret for Sveriges eugeniske program. Han var den tredje leder av Statens institut för rasbiologi.


== Referanser ==